

**Referat LOM den 13.03.24 fra kl. 13.00-15.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 13.03.2024

**Sendes til:** LOM i Center for Psykiatri og Socialt Udsatte

1. **Præsentation/nyt LOM (15 min.) –** Der har været afholdt ekstraordinært formøde ift. valg af ny næstformand, og valget er faldet på Helle Skodborg Jensen. Derudover starter mødet med en præsentationsrunde, da der er kommet mange nye medlemmer til LOM.
2. **Godkendelse af dagsorden.** Godkendt.
3. **Godkendelse af referat.** Godkendt.
4. **Orientering fra Sektormed og Hovedmed (orientering ved Britt Bertelsen – 10 min.).** Britt Bertelsen orienterer fra Hovedmed, at de havde besøg af ”Godt i gang”, som fortalte om deres tilbud ift. at fremme trivsel og sundhed hos kommunalt ansatte. Man kan få ”Godt i gang” ud at holde oplæg om fx de høje følelsesmæssige krav. Trine Juel supplerer med, at de på Sektormed snakkede om, at de på CBR holder mestringskurser, og her var det bekymrende at mange af dem, som kommer på de kurser er kommunale medarbejdere, og flere af dem ønsker ikke at komme tilbage til deres tidligere arbejde. Derudover blev der talt om seniorer ift., hvad der skal til for at seniorer kan fastholdes, da det er svært at rekruttere og at få kvalificeret arbejdskraft. Der er lavet et oplæg om dette, som holdes på næste ordinære LOM-møde. Derudover nævner Britt Bertelsen, at der også blev talt om økonomi, og at budgetstrukturen fra 2025-2028 skal laves med balance. Helle Jensen nævner, at direktionen i denne uge er ved at lave budgetproceduren. På Sektormed orienterede socialchef Runa Steenfeldt om Neptunhus, ift. hvad der er af planer for det, herunder at der er forslag om, at de skal være et medborgerhus, og at der skal flyttes aktivitetstilbud derud. Der laves et høringssvar på sektormed ift. det. Helle Jensen spørger til om den nye lov om tidsregistrering fra EU, som gælder fra 1.7.24 blev drøftet, men Britt oplyser, at det ikke blev drøftet på Hovedmed.
5. **Økonomi og regnskabsafslutning 2023 (orientering v. Helle Jensen og Tine Horn).** Helle Jensen oplyser, at vi i 2023 kommer ud med et underskud på 5 mio., og det skyldes primært § 110 området, da der er sket en fordobling af sager på dette område indenfor de sidste 5 år.
6. **Orientering v. Tine Horn (orientering 15.min.).** Tine orienterer om den kommende organisationsændring, se vedhæftet slideshow. I den forbindelse er der indkaldt til ekstraordinært LOM fredag d. 22.3 fra kl. 9-10 med fokus på de opmærksomhedspunkter der er indkommet til organisationsændringen.
7. **Orientering om parkering v. Tine Horn (orientering 10 min.).** Tine orienterer om, at der skal skabes mere timeparkering, så gæster og medarbejdere kan parkere ved Psykiatriens hus og Gl. Hadsundvej 3A. Dette arbejder Marie og Katrine med.
8. **Temadrøftelse**: **Senfølger efter seksuelle overgreb (Oplæg v. Katrine Nissen og Felix samt drøftelse 1 time).** Se vedhæftet slideshow.
9. **Evt./Information:** Alle LOM-møder i 2024 er booket fra kl. 13-15 og afholdes i lokale 9 (det store mødelokale) i Psykiatriens Hus.
10. **Hvem ønsker at være med til at udarbejde dagsorden til LOM:** Det besluttes, atny næstformand Helle Jensen, formand Tine Horn, Trine Juel, Britt Bertelsen, sekretær Felix Venndt samt en fra Boområdet kommer til at udarbejde dagsorden til LOM. Lotte Aastradsenafklarer snarest, om det bliver hende eller René Elversøe, som sidder med fra Boområdet.
11. **Vedr. Røde Kors’ tilbud Samværdighed:** Trine Juel og Mette Padkjær orienterer om, atRøde Kors’ tilbud Samværdighed fortsat mangler nogle frivillige i Randers. Tilbuddet Samværdighed bliver et tilbud, hvor frivillige kan komme ud til borgere, snakke med dem og følge dem til møder.